इंदौर (मध्यप्रदेश), 23 जून अगर आप इंदौर के मशहूर खजराना गणेश मंदिर में दर्शन के लिए प्रवेश करना चाहते हैं, तो पहले आपको मंदिर परिसर में तैनात सुरक्षा गार्डों को अपने कोविड-19 रोधी टीकाकरण का प्रमाणपत्र दिखाना होगा।
 मंदिर के पुजारी अशोक भट्ट ने बुधवार को "पीटीआई-भाषा" को बताया कि मंदिर प्रबंधन ने महामारी की रोकथाम के लिए टीकाकरण को प्रोत्साहित करने के लिए यह कदम उठाया है। उन्होंने यह भी बताया कि प्रशासन द्वारा मंदिर परिसर में ही टीकाकरण केंद्र चलाया जा रहा है जहां टीका लगवाने वाले श्रद्धालुओं को हाथों-हाथ इसका प्रमाणपत्र दिया जा रहा है।
 पुजारी ने कहा, "पड़ोसी देवास शहर का एक जोड़ा अपनी शादी के तत्काल बाद बुधवार को खजराना गणेश के दर्शन के लिए आया। लेकिन पूछे जाने पर पता चला कि दूल्हा-दुल्हन ने कोविड-19 रोधी टीका नहीं लगवाया था। जब हमने उन्हें भगवान गणेश के दर्शन से पहले टीका लगवाने के लिए कहा, तो वे खुशी-खुशी मान गए। उन्होंने टीका लगवाने के बाद ही भगवान के दर्शन किए। "
मंदिर परिसर में केंद्र में एक साथ टीका लगवाते दूल्हा-दुल्हन का वीडियो सोशल मीडिया पर वायरल हो गया है।
 Disclaimer: लोकमत हिन्दी ने इस ख़बर को संपादित नहीं किया है। यह ख़बर पीटीआई-भाषा की फीड से प्रकाशित की गयी है।
 
इंदौर , तेईस जून अगर आप इंदौर के मशहूर खजराना गणेश मंदिर में दर्शन के लिए प्रवेश करना चाहते हैं, तो पहले आपको मंदिर परिसर में तैनात सुरक्षा गार्डों को अपने कोविड-उन्नीस रोधी टीकाकरण का प्रमाणपत्र दिखाना होगा। मंदिर के पुजारी अशोक भट्ट ने बुधवार को "पीटीआई-भाषा" को बताया कि मंदिर प्रबंधन ने महामारी की रोकथाम के लिए टीकाकरण को प्रोत्साहित करने के लिए यह कदम उठाया है। उन्होंने यह भी बताया कि प्रशासन द्वारा मंदिर परिसर में ही टीकाकरण केंद्र चलाया जा रहा है जहां टीका लगवाने वाले श्रद्धालुओं को हाथों-हाथ इसका प्रमाणपत्र दिया जा रहा है। पुजारी ने कहा, "पड़ोसी देवास शहर का एक जोड़ा अपनी शादी के तत्काल बाद बुधवार को खजराना गणेश के दर्शन के लिए आया। लेकिन पूछे जाने पर पता चला कि दूल्हा-दुल्हन ने कोविड-उन्नीस रोधी टीका नहीं लगवाया था। जब हमने उन्हें भगवान गणेश के दर्शन से पहले टीका लगवाने के लिए कहा, तो वे खुशी-खुशी मान गए। उन्होंने टीका लगवाने के बाद ही भगवान के दर्शन किए। " मंदिर परिसर में केंद्र में एक साथ टीका लगवाते दूल्हा-दुल्हन का वीडियो सोशल मीडिया पर वायरल हो गया है। Disclaimer: लोकमत हिन्दी ने इस ख़बर को संपादित नहीं किया है। यह ख़बर पीटीआई-भाषा की फीड से प्रकाशित की गयी है।